Nyanda za juu za Ngorongoro

Nyanda za juu za Ngorongoro (kwa Kiingereza: Ngorongoro Highlands au Crater Highlands) ni eneo lenye miinuko lililopo kwenye bonde la Ufa la Afrika ya Mashariki katika mikoa ya Arusha na Manyara, kaskazini mwa Tanzania.

Jiolojia
Nyanda za juu za Ngorongoro zinapatikana katika mgawanyiko ambapo bamba la Afrika linagusana na bamba la Somalia, kukutana kwa mabamba haya mawili husababisha maumbile mapya ya kijiolojia kujitokeza.

Kama ilivyo kawaida, sehemu za mgawanyiko kati ya mabamba ya gandunia, maumbile ya kivolkeno huwepo. Hivyo nyanda hizo zina kasoko nyingi na kaldera za kivolkeno. Magma, hupanda kupitia nyufa zilizotokea na kufika kwenye uso wa ardhi na kuunda umbo la koni. Kaldera huundwa pindi volkeno ikilipuka au kuporomoka ndani yake.

Jiografia
Yafuatayo hupatikana kwenye nyanda za juu za Ngorongoro:
 Kasoko ya Ela Naibori
 Mlima Gelai
 Mlima Kitumbeine
 Ziwa Eyasi
 Vilima vya Meto
 Mlima Loolmalasin
 Kasoko ya Ngorongoro

Tazama pia


Marejeo

Jamii:Bonde la Ufa
Jamii:Volkeno za Tanzania
Jamii:Mkoa wa Arusha
Jamii:Mkoa wa Manyara
Jamii:Africa Wiki Challenge 2021 in Tanzania